Lituania se puet dividir en rechions historicas y culturals (ditas rechions etnograficas). As mugas exactas no son de tot claras, ya que as rechions no son unidatz politicas u administrativas oficials. Son definidas por a cultura, como as tradicions nacionals, a forma de vida tradicional, cantas, contes, etc. Ta bellas rechions a subdivisión corresponde a las zonas d'os dialectos lituans. Ista correspondencia no ye manimenos guaire estricta. Por eixemplo, encara que o lituán dzūkian se diz sud-aukštaitija, no quiere decir que Dzūkija siga parti d'Aukštaitija. En bellas partis de bellas rechions, os dialecteos d'atras rechions tamién se i parlan, mientres que por eixemplo en Samochitia (a on o samochitián aconsiguió o estatus oficial de luenga en 2010  bi ha tres dialectos indichenas (sud, norte y ueste d'o samochitián), beluns d'os qualos se subdividen en subdialectos.